《夏日书事》
明代·杜越

长夏恒掩关，萧条寡良晤。连阴画不开，时见云奔赴。

未即成滂沱，淅沥惊高树。才闻檐霤息，又洒溪边路。

花落满莓苔，阶墀谁缓步。久病独支离，阴霁莽回互。

蛙黾亦何多，叫噪垂杨渡。

作者简介：明末清初直隶容城人，字君异，号紫峰。讲学不仕，康熙十七年举鸿博，坚辞之。年八十七卒，门人私谥文定先生。有《紫峰集》等。